《默斋》
宋代·杨杰

喧喧人世事何穷，燕坐深斋孰与同。道义优游言象外，利名分付是非中。

红尘无路到真境，幽鸟有时啼晚风。此意只应陶令会，北窗琴在七弦空。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。